recursal/SuperWikiNEXT-32B huggingface dataset:
**1. panssaridivisioona** on Yhdistyneen kuningaskunnan panssaridivisioona, joka taisteli toisessa maailmansodassa. Yhtymä perustettiin ensimmäisen kerran marraskuussa 1937 liikkuvana divisioonana (engl. *Mobile Division*) ja se lakkautettiin toisen maailmansodan päätyttyä 1945. Yhtymä muodostettiin uudelleen 1960 ja se on edelleen palveluksessa.

Perustaminen
------------

Yhtymä perustettiin marraskuussa 1937 liikkuvana divisioonana, jolloin siihen kuuluivat 1. ja 2. kevyt panssariprikaati, 1. tankkiprikaati sekä tykistö-, pioneeri- ja viestijoukkoja. Suunniteltu vahvuus oli 620 panssariajoneuvoa, mutta niistä pääosa oli tiedusteluajoneuvoja. Raskaat panssarivaunut kuuluivat tankkiprikaatiin ja ennen cruiser-vaunujen saamista joulukuussa 1938 kalustona oli vanhentuneet keskiraskaat panssarivaunut. Yhtymän kokoonpano muuttui vuoden 1939 alussa, jolloin siihen kuului kevyt panssariprikaati, raskas panssariprikaati ja tukiryhmä.

Toinen maailmansota
-------------------

Divisioona siirrettiin Ranskaan 14. huhtikuuta 1940 toisen brittiläisen siirtoarmeijan mukana ja se evakuoitiin 16. kesäkuuta oltuaan hetken Sommen eteläpuolella. Divisioona oli 27. elokuuta 1941 saakka Britteinsaarilla, jolloin se siirrettiin Egyptiin. Saattue saapui 13. marraskuuta 1941 Aleksandriaan ja divisioona osallistui Gazalan, kumpaankin el Alameinin sekä Tunisian taisteluihin. Tunisian taisteluiden päätyttyä divisioona jäi Afrikkaan toukokuuhun 1944 saakka, jolloin se siirrettiin Italiaan.

Italiassa se osallistui Gothic-linjan murtamiseen Corianossa. Yhtymä lakkautettiin 1. tammikuuta 1945 joukkojen kotiuttamisen alettua.

Sodan jälkeen
-------------

organisaatio vuonna 2008
16. huhtikuuta 1958 nimettiin brittiläinen 7. panssaridivisioona ensin 5. panssaridivisioonaksi ja uudelleen vuonna 1960 1. divisioonaksi, jolloin sen sijoituspaikkana oli Verden an der Allen Saksassa. 1970-luvulla divisioonaan kuuluivat 7. panssariprikaati Soltaussa ja 11. panssariprikaati. Yhtymä nimettiin 1. panssaridivisioonaksi vuonna 1976. Divisioonan esikunta siirtyi 1978 Shiel Barracksiin Verdeniin. 1980-luvun alussa divisioonaan kuuluivat 7. 12. ja 22. panssariprikaati.

Divisioonan esikunta lakkautettiin 1993 ja muodostettiin uusi (engl. *1st (UK) Armoured Division*) 4. panssaridivisioonan esikunnasta.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:1st Armoured Division (United Kingdom)

Lähteet
-------

* Plant, John: *The 1st Armoured Division*. New Generation Publishing, 2013. ISBN 978-1-909878-45-7. (englanniksi)
* Forty, George: *7th Armored Division The Desert Rats*. Hersham, Surrey: Ian Allan Publishing, 2003. ISBN 0-7110-2988-1. (englanniksi)

### Viitteet

1. ↑  Plant, John s. 7-9
2. ↑  Plant, John s. 10-21
3. ↑  Plant, John s. 22-24
4. ↑  Plant, John s. 25-110
5. ↑  Plant, John s. 111-112
6. ↑  Plant, John s. 113-149
7. ↑  Forty, George s. 86
**Ja, vi elsker dette landet** (suomeksi: Kyllä, me rakastamme tätä maata) on Norjan kansallislaulu. Sanat kirjoitti Bjørnstjerne Bjørnson vuosina 1859–1868 ja sävelen serkkunsa Rikard Nordraak vuonna 1864. Laulu esitettiin ensimmäisen kerran 17. toukokuuta 1864 Norjan perustuslain 50-vuotisjuhlallisuuksien yhteydessä. Yleensä vain laulun ensimmäinen ja viimeinen säkeistö lauletaan.

Kansallislaulun lisäksi Norjalla on myös oma kuningashymni, Kongesangen, joka on norjankielinen käännös Ison-Britannian kansallislaulusta God Save the Queen.

Ja, vi elsker dette landet
--------------------------

1.

Ja, vi elsker dette landet,
som det stiger frem,
furet, værbitt over vannet,
med de tusen hjem.
Elsker, elsker det og tenker
på vår far og mor
og den saganatt som senker
drømme på vår jord.
2.

Dette landet Harald berget
med sin kjemperad,
dette landet Håkon verget
medens Øyvind kvad;
Olav på det landet malte
korset med sitt blod,
fra dets høye Sverre talte
Roma midt imot.
3.

Bønder sine økser brynte
hvor en hær dro frem,
Tordenskiold langs kysten lynte,
så den lystes hjem.
Kvinner selv stod opp og strede
som de vare menn;
andre kunne bare grede,
men det kom igjen!
4.

Visstnok var vi ikke mange,
men vi strakk dog til,
da vi prøvdes noen gange,
og det stod på spill;
ti vi heller landet brente
enn det kom til fall;
husker bare hva som hendte
ned på Fredrikshald!
5.

Hårde tider har vi døyet,
ble til sist forstøtt;
men i verste nød blåøyet
frihet ble oss født.
Det gav faderkraft å bære
hungersnød og krig,
det gav døden selv sin ære –
og det gav forlik.
6.

Fienden sitt våpen kastet,
opp visiret for,
vi med undren mot ham hastet,
ti han var vår bror.
Drevne frem på stand av skammen
gikk vi søderpå;
nu vi står tre brødre sammen,
og skal sådan stå!
7.

Norske mann i hus og hytte,
takk din store Gud!
Landet ville han beskytte,
skjønt det mørkt så ut.
Alt hva fedrene har kjempet,
mødrene har grett,
har den Herre stille lempet
så vi vant vår rett.
8.

Ja, vi elsker dette landet,
som det stiger frem,
furet, værbitt over vannet,
med de tusen hjem.
Og som fedres kamp har hevet
det av nød og seir,
også vi, når det blir krevet,
for dets fred slår leir.

WikiaineistoWikiaineisto
Wikiaineistoon on tallennettu tekstiä aiheesta: 
***Norjan kansallislaulu***
**Lylyjärvi** on syvyyssuhteiltaan epäyhtenäinen ylänköjärvi Puolangalla Kainuun luoteisosassa. Sen pinta-ala on 1,7 neliökilometriä. Etäisyys Kajaanista on 77 kilometriä pohjoiskoilliseen.

Maantiede
---------

Lylyjärven pituus lännestä itään on 2,9 kilometriä. Etelärannalta pohjoiseen työntyvä Airikaisniemi jakaa järven läntiseen ja itäiseen osaan. Niemen pohjoispuolella järvi on vain noin 150 metriä leveä. Järven itäosa haarautuu kolmeen osaan, joista eteläisin eli Roinisenlahti on huomattavan syvä verrattuna muuhun Lylyjärveen. Lylyjärven syvin kohta, 19 metriä, sijaitsee Roinisenlahden pohjoisosassa. Järven länsiosan syvin kohta on noin kymmenen metriä, järven itäisimmän osan muodostava Likolahti on erittäin matala.

Lylyjärven laajin saari on Airikaisniemen luoteispuolella sijaitseva vajaa kaksihehtaarinen Kirkkosaari. Sen eteläpuolella sijaitsee Venäläissaari. Lylyjärven pohjoisrannalla sijaitsee Lylykylän kulttuurimaisema. Järven eteläranta on varsin metsäistä. Roinisenlahden itäpuolella sijaitseva Roinisenvaara kohoaa yli 250 metriä merenpinnan yläpuolelle.

Lylyjärveen virtaa Martinjoki lounaasta ja Mustapuro etelästä Mustajärveltä (212,3 metriä mpy). Lylyjärven luoteiskolkasta alkaa Lylyjoki, joka virtaa Lylykylän pohjoispuolitse Seipijärveen (194,1 metriä mpy) ja siitä edelleen pohjoiseen.

Lylyjärvi (61.732.1.001) kuuluu Lylyjärven valuma-alueeseen (61.732), joka on kolmannen jakovaiheen vesistö Iijoen vesistössä (61). Toinen jakovaihe on Lylyjoen valuma-alue (61.73) ja ensimmäinen jakovaihe on Korpijoen valuma-alue (61.7). Lylyjärven valuma-alueella on 13 vähintään hehtaarin laajuista vakavettä, joista Lylyjärvi on laajin. Toiseksi laajin on Hietajärvi, jota seuraa Mustajärvi.

Puolangan Lylyjärvi on toiseksi laajin Suomen kahdestatoista Lylyjärvestä. Laajin on Mikkelin Lylyjärvi ja kolmantena on Suonenjoen Lylyjärvi.

Lähteet
-------

1. 1 2 3 4 5  Lylyjärvi, vakavesi, Puolanka
2. 1 2 3 4 5  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 13.7.2022.
3. ↑  Lylyjärvi. Järviwiki. Viitattu 13.7.2022.
4. ↑  Lylyjärven valuma-alue (61.732). Järviwiki. Viitattu 13.7.2022.
5. ↑  Lylyjärvi Järviwiki. Viitattu 13.7.2022.
**Indi Loveless** on Suomessa asuva Korsikalla syntynyt muusikko*lähde?*. Indin ensisingle julkaistiin 3.4.2013. Singlellä oli kappaleet Bushes sekä Near. Molemmista kappaleista tehtiin myös video.

Historia
--------

Indin musiikkiharrastus alkoi viisivuotiaana ja johti konservatorion kautta musiikkiakatemian tutkintoon. Ensiesiintyminen ranskalaisessa radiossa tapahtui jo 11-vuotiaana, ja viisi vuotta myöhemmin Indi elättikin jo itsensä kiertuemuusikkona.*lähde?*

Oman studion Indi perusti vuonna 2006 Korsikaan, jossa hän ensitöikseen tuotti levytyssopimukseen ja Euroopan kiertueeseen johtaneen levynsä Seven Murmuring Chains (2007).*lähde?*

Vuonna 2008 Indi muutti Suomeen. Keskityttyään soolouraansa ja musiikin tuottamiseen hän on toiminut yhteistyössä mm. Johnny Lee Michaelsin kanssa.*lähde?*

Indi vaihtoi managerikseen Misty Fingezin. Vuonna 2012 uutta materiaalia valmistui kahden levyn edestä, Bushes-sinkkubiisistä julkaistiin video (ohjaus: Mara Jelinko: Raindance International Film Festival of London 2012 -voittaja) , lähes 80 keikkaa pääasiassa Etelä-Euroopassa, USA:laisen levy-yhtiön (Halcyon Records) pyynnöstä Rolling Stones cover-julkaisu, useiden elokuva-, dokumentti- ja mainossoundtrackien tekeminen sekä vierailu artistina levyllä, jonka tuotti mm. Olli Halonen (Disco) ja Sampsa Astala (Lordi) ja jonka muista muusikoista mainittakoon Juska Salminen (HIM, To/Die/For).*lähde?*

Uuden vuoden alla 2013 julkaistiin Indin toinen video kappaleelle Near. Videolla käsitellään Suomessakin useita kertoja sattuneita koulusurmia. Huumeriippuvuutta ja addiktioita käsittelevän toisen singlen video Charlie julkaistiin 16.1.2014.*lähde?*

### Indi Loveless – sähköillä

* Indi Loveless – laulu, kitara, ohjelmointi
* Kim Vivian – basso, taustalaulu
* Tom Cave – rummut, sämplet

### Indi Loveless – akustinen

* Indi Loveless – laulu, kitara
* Misty Fingez – kitara

Julkaisut
---------

### Singlet

* *Bushes*  (2013)
	+ Bushes
	+ Near
* *Charlie*  (2014)
	+ Charlie

### Videot

* Bushes (2013)
* Near (2013)
* Charlie (2014)

Lähteet
-------

1. ↑  Piia: Indi Loveless: Bushes-singlen myötä keikkalavoja valloittamaan *Radio Rock*.  29.4.2013.  Arkistoitu 9.1.2014. Viitattu 9.1.2014.
2. ↑  Indin koskettava uutuusvideo rankasta aiheesta *Iltalehti*.  30.12.2013. Viitattu 9.1.2014.

Aiheesta muualla
----------------

* Indi Loveless Facebookissa
**Bloatware** on tietokoneen esiasennetuista sovelluksista käytetty nimitys. Bloatwarea lisäävät Suomessa myytäviin tietokoneisiin lähinnä laitevalmistajat, mutta muualla maailmalla myös operaattorit ja jälleenmyyjät lisäävät usein omia sovelluksiaan myymiinsä laitteisiin. Bloatwarea on muun muassa kannettavissa tietokoneissa, pöytätietokoneissa, älypuhelimissa ja taulutietokoneissa. Sen poistaminen vaatii yleensä root-oikeudet, joten se on lähes kaikilla mobiililaitteilla riskialtista. Niin sanottu roottaus mitätöi puhelimen takuun, ja voi pahimmillaan tehdä siitä toimintakelvottoman. Bloatware kuluttaa laitteen virtaa ja tallennustilaa sisältää usein tietoturvariskejä ja saattaa hidastaa laitetta.

Osa yrityksistä, esimerkiksi suomalainen tietoturvayhtiö F-Secure, ei turvallisuussyistä salli bloatwarea sisältävien matkapuhelimien käyttöä työkäytössä.

Lähteet
-------

1. 1 2  Vänskä, Olli: Bloatware-sovellukset kiellettiin - korealaiset puhelimet pudottivat läskiä *Tivi*.  27.1.2014. Viitattu 19.5.2017.
2. ↑  Laakso, Janne: Bloatware kuriin – tällainen on Samsung Galaxy S7:n oma sovellusvalikoima *Mobiili.fi*.  15.3.2016. Viitattu 19.5.2017.
3. ↑  Tamminen, Timo: Läppärivalmistajien bloatware ei ainoastaan ärsytä – lähes kaikkien valmistajien ohjelmistoista löytyi tietoturvariskejä *Mikrobitti*.  1.6.2016. Viitattu 19.5.2017.
4. ↑  Tero Lehto: Kiinalaiset Android-puhelimet epäilyttävät pahasti suomalaisia tietoturvayhtiöitä – F-Secure ei salli työkäytössä *Tekniikka ja talous*.  2.11.2017. Viitattu 7.11.2017.
**Brittiläinen 1. armeija** oli Britannian armeijan yhtymä sekä ensimmäisessä että toisessa maailmansodassa. Se osallistui taisteluihin ensimmäisen maailmansodan länsirintamalla ja toisessa maailmansodassa taisteluihin Pohjois-Afrikassa. Armeijan joukot koostuivat brittiyksiköiden lisäksi muuan muassa ensimmäisessä maailmansodassa Intian ja Portugalin sekä toisessa maailmansodassa Yhdysvaltain ja Vapaan Ranskan joukoista.

Ensimmäinen maailmansota
------------------------

Ensimmäisessä maailmansodassa 1. armeija perustettiin 26. joulukuuta 1914 osaksi brittiläistä siirtoarmeijaa, kun siirtoarmeijan armeijakunnat jaettiin kahdeksi armeijaksi. Armeijan komentajaksi määrättiin kenraaliluutnantti Sir Douglas Haig ja siihen kuuluivat I, IV ja Intialainen armeijakunta. Armeija kärsi tappion Vimyn laaksossa toukokuussa 1916 ja kuukautta myöhemmin Fromellesissa. Vuonna 1917 armeijaan liitettiin Portugalin siirtoarmeijakunta. Seuraavana vuonna armeija osallistui hyökkäykseen, jonka tuloksena saksalaiset työnnettiin takaisin.

### Komentajat

* 1914–1915: kenraaliluutnantti Sir Douglas Haig
* 1915–1916: kenraali Sir Henry Rawlinson
* 1916: kenraalin Sir Charles Monro
* 1916–1918: kenraali Sir Henry Horne

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:First Army (United Kingdom)

Toinen maailmansota
-------------------

Armeija perustettiin toisessa maailmansodassa 6. heinäkuuta 1942 Largsissa Pohjois-Afrikan maihinnousua varten. Kenraaliluutnantti Sir Kenneth Andersonin komentama armeija nousi maihin Algerissa 9. marraskuuta, jolloin siihen kuuluivat V ja IX armeijakunnat.

Armeija lakkautettiin Tunisiassa 25. heinäkuuta 1943.

### Komentajat

* heinä–elokuu 1942: kenraaliluutnantti Edmond Schreiber
* elokuu 1942 – heinäkuu 1943: kenraaliluutnantti Kenneth Anderson

Lähteet
-------

* Joslen, H. F.: *Orders of Battle Second World War 1939-1945*. Uckfield, East Sussex: Naval Military Press, 1990. ISBN 1843424746. (englanniksi)

### Viitteet

1. 1 2  Joslen, H. F. s. 465
**Michel Host** (1942 – 6. kesäkuuta 2021) oli ranskalainen kirjailija.

Hän syntyi Veurnessa, Länsi-Flanderissa, Belgiassa. Hän opetti koulua, sitten lukiota. Hän asui Pariisissa, jossa hän opetti Espanjan kultakauden kieltä ja kirjallisuutta CNED: ssä (1996) latinalaisamerikkalaisten opintojen jälkeen Sorbonnessa.

Hän oli kolumnisti kirjallisuuslehdessä Revue des deux mondes and Regards. L'Art du bref -lehden perustaja vuonna 1995, hän sai Goncourt-palkinnon vuonna 1986 toisesta romaanistaan Valet de nuit (Grasset).

Host kuoli 6. kesäkuuta 2021 koronavirukseen Pariisissa COVID-19 pandemian aikana Ranskassa.

Lähteet
-------

1. 1 2  Michel Host, prix Goncourt 1986, décède des suites du Covid-19 (Arkistoitu – Internet Archive) (ranskaksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Tšekki
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Blitz** on Marvel-kustantamon sarjakuvissa esiintyvä superroisto, jonka ensiesiintyminen tapahtui amerikkalaisen *Web of Spider-Man* -lehden numerossa 99 (1993). Blitzin loivat Terry Kavanagh, Alex Suviek ja Joe Rubinstein.

Suomessa Blitz esiintyi ensimmäisen kerran *Hämähäkkimies*-lehden numerossa 9 (1994).

Historia
--------

Vain vähän tiedetään Blitzin alkuperästä. Ei ole tiedossa miten hän sai voimansa tai mistä syystä hän valitsi superroiston uran. Hän teki itsensä tiettäväksi liittyessään Uusiin Suostuttelijoihin.

Kun Uudet Suostuttelijat palkkasivat Hopeasapelin entisen aviomiehen, palkkasoturi Muukalaisen tappamaan Veriruusun, juuri Blitz ja Ankerias lähetettiin tätä vastaan. Parivaljakko hyökkäsi Muukalaisen toimistoon yrittäen tuhota kaikenlaiset todisteet, jotka mustaisivat Uusien Suostuttelijoiden mainetta. Sattumalta myös Hämähäkkimies osui paikalle tehdessään omia tutkimuksiaan. Blitz ja Ankerias hyökkäsivät supersankarin kimppuun, mutta neuvokas Hämähäkkimies käänsi Ankeriaan sähköisyyden Blitziä vastaan.

Haihtuja pelasti kaksikon siirtämällä nämä turvaan Hämähäkkimiehen luota. Myöhemmin Veriruusu jäljitti Uudet Suostuttelijat näiden päämajalle ja Blitz, yhdessä Uusien Suostuttelijoiden Ulkorenkaan jäsenten kanssa riisui tämän aseista. Hämähäkkimies kuitenkin saapui paikalle luomassaan teräshaarniskassa ja onnistui voittamaan superroistot. Blitz luovutettiin myöhemmin poliisille.

Voimat ja varusteet
-------------------

Blitz omaa suuret fyysiset voimat. Hänen arvellaan nostavan noin kymmenen tonnia.

Lähteet
-------

1. ↑  *Hämähäkkimies* #9 (1994). Kustannus Oy Semic.
2. ↑

Aiheesta muualla
----------------

* Marvunapp-sivuston osuus Blitzistä (englanniksi)
**Daniel Schmidt** (jap. シュミット・ダニエル; s. 3. helmikuuta 1992 Illinois) on japanilainen jalkapalloilija.

Jalkapallomaajoukkue
--------------------

Schmidt debytoi Japanin A-maajoukkueessa marraskuussa 2018. Hän saavutti AM-hopeaa vuonna 2019. Hän on pelannut viisi maaottelua.

Lähteet
-------

1. ↑  National Football Teams

Aiheesta muualla
----------------

* Soccerway

Japanin joukkue – Jalkapallon AM-kilpailut 2019
1 Higashiguchi |
2 Miura |
3 Muroya |
4 Sasaki |
5 Nagatomo |
6 Endō |
7 Shibasaki |
8 Haraguchi |
9 Minamino |
10 Inui |
11 Kitagawa |
12 Gonda |
13 Mutō |
14 Itō |
15 Ōsako |
16 Tomiyasu |
17 Aoyama |
18 Shiotani |
19 Sakai |
20 Makino |
21 Dōan |
22 Yoshida |
23 Schmidt |
Valmentaja Moriyasu

Japanin joukkue – Jalkapallon MM-kilpailut 2022
1 Kawashima |
2 Yamane |
3 Taniguchi |
4 Itakura |
5 Nagatomo |
6 Endō |
7 Shibasaki |
8 Dōan |
9 Mitoma |
10 Minamino |
11 Kubo |
12 Gonda |
13 Morita |
14 J. Itō |
15 Kamada |
16 Tomiyasu |
17 Tanaka |
18 Asano |
19 Sakai |
20 Machino |
21 Ueda |
22 Yoshida |
23 Schmidt |
24 Sōma |
25 Maeda |
26 H. Itō |
Valmentaja Moriyasu
**Hetty Green** (synt. Henrietta Howland Robinson), (21. marraskuuta 1834 – 3. heinäkuuta 1916), lempinimeltään "Wall Streetin noita" oli yhdysvaltalainen sijoittaja ja liikenainen, joka on jäänyt historiaan aikansa rikkaimpana naisena sekä sairaalloisesta saituruudestaan.

Vaikkakin Hetty peri suuren omaisuuden ensin isältään ja myöhemmin tädiltään, voidaan häntä pitää omaisuutensa itse tehneenä. Varansa hän ansaitsi muun muassa investoinneilla, kylmähermoisella pörssikeinottelulla, sotaobligaatioilla ja rahan lainauksella.

Hettyn saituruudesta on monia tarinoita, joista osa lienee väriteltyjä. Tiedetään kuitenkin, että hän saattoi tinkiä halvoistakin päivittäisistä ostoksista, käytti ainoastaan yhtä ainoaa arkipukua, kieltäytyi joistakin omista ja lastensa lääketieteellisistä hoidoista niiden "kalleuden" vuoksi sekä muutti vanhemmalla iällä halvoista vuokra-asunnoista toiseen vältelläkseen verottajaa. Ilmeisesti myös hänen avioliittonsa päättyi raha-asioista johtuneista erimielisyyksistä.

Hettyn lapsilleen jättämän omaisuuden arvo vastasi nykyrahassa yli kymmentä miljardia euroa. Edwardin kuoltua hänen osuus omaisuudesta siirtyi avioehdon mukaisesti hänen sisarelleen Sylvialle. Valtava omaisuus päätyi lopulta 63 hyväntekeväisyysjärjestölle ja oppilaitokselle Sylvian laatiman testamentin perusteella.

Lähteet
-------

1. 1 2   Tieteen Kuvalehti - Historia, 5/2013, s. 28.
2. ↑   Slack, Charles, Hetty: The Genius And Madness Of America's First Female Tycoon. New York: Ecco (2004) ISBN 0-06-054256-X.
3. 1 2 3


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC
	+ 2

 |

 |
*Tämä artikkeli käsittelee moottoripyörää. Indian (lentoyhtiö) käsittelee lentoyhtiötä.*
Indian-tuotemerkin logo.
Indian Chief 1940-luvun lopulta.
Indian Silver Arrow
**Indian** on yhdysvaltalainen moottoripyörämerkki, jota valmistaa Polaris inc.:n tytäryhtiö Indian Motorcycle.

Vuonna 1897 George Hendee perusti polkupyöriä valmistavan The Hendee Manufacturing Company:n.

Vuonna 1901 Hendee palkkasi Oscar Hedstromin rakentamaan bensiinikäyttöisiä polkupyöriä. Myöhemmin samana vuonna Hendee perusti ensimmäisen tuotantolaitoksen Springfieldin kaupunkiin Massachusettsin osavaltiossa Yhdysvalloissa. Yritys vaihtoi nimensä The Indian Motocycle Company:ksi (huom; ei 'r'-kirjainta) vuonna 1923. Tuotanto lopetettiin 1953. Tuotemerkkiä nähtiin tämänkin jälkeen muun muassa tuontipyörissä lukuisien omistajavaihdosten lomassa. Käyttöön otettiin myös tuotemerkki 'Indian Motorcycle' vuonna 1960. Poukkoileva historia päättyi 2011, kun Polaris inc. osti yrityksen. Myös Polariksen tytäryhtiö Victory Motorcycles valmisti moottoripyöriä vuosina 1998-2017.

Indian-nimeä on myös yritetty antaa taiwanilaiselle minimopolle.*selvennä**lähde?*

Ensimmäiset pyörät olivat lähinnä apumoottorilla varustettuja polkupyöriä. Ensimmäisen vuoden tuotanto oli kolme pyörää.*lähde?*

Lähteet
-------

* Indian History (Webring)

### Viitteet

1. 1 2  Indianmotorcycle.com Becoming Legendary: America's First Motorcycle Company
2. ↑  Victory Motorcycle Important Announcement | Polaris *www.polaris.com*. Viitattu 5.2.2021. (englanniksi)

Aiheesta muualla
----------------

* Kuvia tai muita tiedostoja aiheesta **Indian** Wikimedia Commonsissa

* Indianin moottoripyörien kotisivut (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Victory Motorcycles
**Daniel Rákos** (s. 25. toukokuuta 1987 Pardubice) on tšekkiläinen jääkiekkoilija, pelipaikaltaan hyökkääjä. Hän edustaa Tšekin Extraligassa pelaavaa HC Kometa Brnoa. Rákos laukoo vasemmalta.

Ura
---

### Seuraura

Rákos debytoi Tšekin Extraligassa kaudella 2007–2008 HC Pardubicen joukkueessa. Hän teki debyyttikaudellaan yhden maalin ja keräsi 27 rangaistusminuuttia pelaamassaan 16 ottelussa. Seuraavalla kaudella Rákos pelasi 44 ottelua tehopistein 2+4=6 keräten 12 rangaistusminuuttia. Kaudella 2009–2010 hän voitti Pardubicen paidassa Tšekin mestaruuden. Pudotuspeleissä Rákos pelasi 13 ottelua tehden neljä maalia.

Rákos siirtyi kaudella 2012–2013 HC Ocelaři Třinecin joukkueeseen. Samalla kaudella hän rikkoi ensimmäisen kerran 20 tehopisteen rajapyykin pelaamalla 50 ottelua tehopistein 10+10=20 keräten 46 rangaistusminuuttia. Pudotuspeleissä Rákos pelasi 13 ottelua tehopistein 1+8=9 keräten 16 rangaistusminuuttia. Hän voitti kauden päätteeksi Tšekin mestaruuden. Rákos edusti HC Ocelaři Třineciä seuraavat viisi kautta, kunnes hän siirtyi HK Hradec Královén joukkueeseen kaudella 2018–2019. Hänet valittiin joukkueen varakapteeniksi. Rákos pelasi Hradec Královén joukkueessa seuraavat kaksi kautta, kunnes hän siirtyi HC Kometa Brnon joukkueeseen kauden 2019–2020 lopulla.

### Maajoukkueura

Rákos on edustanut Tšekin maajoukkuetta alle 20-vuotiaiden MM-kilpailuissa 2007, joissa hän pelasi kuusi ottelua ilman tehopisteitä keräten neljä rangaistusminuuttia sekä alle 18-vuotiaiden MM-kilpailuissa 2005, joissa hän keräsi kaksi syöttöpistettä ja neljä rangaistusminuuttia pelaamassaan seitsemässä ottelussa.

Lähteet
-------

1. 1 2 3 4 5  Daniel Rákos *Elite Prospects*. Everysport Media Group AB.  (englanniksi)
2. ↑  Czech - 2009-2010 Playoffs Player Stats *Elite Prospects*. Viitattu 12.10.2020. (englanniksi)
**Daniel Snellman** (s. 28. kesäkuuta 1974 Pietarsaari) on entinen suomalainen jalkapalloilija. Hän oli pelipaikaltaan oikea laitapuolustaja.

Snellman oli FF Jaron kasvatti. Hän debytoi 18-vuotiaana seuran edustusjoukkueessa Veikkausliigassa kaudella 1993, mutta teki läpimurtonsa joukkueen pelaavaan kokoonpanoon vasta kolme vuotta myöhemmin. Snellman oli mukana Jaron pudotessa Ykköseen kauden 1998 päätteeksi ja oli sittemmin myös nostamassa sitä takaisin Veikkausliigaan. Jaron paluu vuonna 2002 jäi myös Snellmanin viimeiseksi täydeksi kaudeksi pääsarjatasolla. Hän siirtyi Kakkoseen toiseen pietarsaarelaisseuraan, Jakobstads Bollklubbiin. Snellman edusti seuraa neljän kauden ajan, palaten myös kahden ottelun ajaksi Jaroon paikkaamaan loukkaantumisia vuonna 2004. Uransa viimeiset vuodet hän pelasi ja valmensi IFK Jakobstadissa, jota hän oli myös mukana perustamassa. Seura nousi Snellmanin aikana piirin alimmalta sarjaportaalta Kolmoseen asti.

Pääsarjatasolla Snellman pelasi yhteensä 116 ottelua, tehden viisi maalia.

Lähteet
-------

1. 1 2  Daniel Snellman *Veikkausliiga.com*. Veikkausliiga Hall of Fame. Viitattu 10.9.2014.
2. ↑  Veikkausliiga - SNELLMAN Daniel
3. ↑  JBK ja Jaro kohtaavat lauantaina *FFJaro.fi*.  20.1.2005. Viitattu 10.9.2014.
**Lee Min-Hyuk** (kor. 이민혁, s. 14. joulukuuta 1990 Soul Etelä-Korea), paremmin tunnettuna artistinimellä **B-Bomb** (kor. 비범), on eteläkorealainen laulaja, jonka levy-yhtiö on Seven Seasons. Hän on solisti ja tanssija Block B-yhtyeessä. Hän on myös jäsen Block B:n sub-unitissa, Bastarzissa P.O:n ja U-Kwonin kanssa.

Hänen artistinimi "B-Bomb" tarkoittaa harvinaista, uniikkia ja merkillistä. Hänen erikoisuutensa tanssissa ovat pop ja hip hop.

Biografia
---------

Lee Min-hyuk syntyi Soulissa, Etelä-Koreassa. Hän valmistui Dongil lukiosta, ja opiskeli Induk yliopistossa lähetystoimintoa.

Hän myös osallistui "Battle of Shinhwa" TV-ohjelmaan. Hänet oli ennen koulutettu olemaan yksi Infiniten jäsenistä.

Ura
---

B-Bomb debytoi Block B:n kanssa 11. huhtikuuta 2011. Neljä vuotta myöhemmin ilmoitettiin, että B-Bomb osallistuisi Block B:n ensimmäiseen sub-unittiin, Bastarziin jäsenien P.O:n ja U-Kwonin kanssa. Ryhmän ensimmäinen albumi julkaistiin 13. huhtikuuta 2015, ja toinen albumi 31. lokakuuta 2016. Siinä välissä B-Bomb ja U-Kwon nauhoittivat biisin "Bingle Bingle" Block B albumiin Blooming Period, joka julkaistiin 11. huhtikuuta 2016.

20. syyskuuta 2017, Block B Project-1 julkaistiin Japanissa. Albumissa oli viisi Block B jäsentä ja heidän biisejään useiden eri Japanilaisten artistien kanssa. B-Bombin biisi tässä albumissa oli "Paradise" ft. KEN THE 390.

17. lokakuuta 2017, Seven Seasons ilmoitti, että Block B julkaisisi heidän kuudennen mini-albumin 7. marraskuuta. Albumi, nimeltä Montage sisälsi biisin "Give & Take", jonka B-Bomb lauloi ja sävelsi itse.

Lähteet
-------

* 
*

Aiheesta muualla
----------------

* Instagram
* Twitter
* Facebook

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:B-Bomb
**Cooksonia** oli haarusanikkaisia hieman muistuttava varhainen maakasvi siluurikauden puolivälissä 425 miljoonaa vuotta sitten. *Cooksonia* oli muutaman senttimetrin korkuinen haaroittuva varsi, jossa ei ollut lehtiä ja kukkia. Kasvilla oli heikot juuret tai ei juuria lainkaan, juurifossiileja ei ole löydetty.

Muutenkaan monet fossiilit eivät ole täydellisiä. *Cooksonia*a on löydetty Siperiasta Länsi-Yhdysvaltoihin ja Brasiliaan, eniten Euramerikasta, ja lajinäytteet Isosta-Britanniasta. *Cooksonia*a pidetään yhtenä ensimmäisistä putkilokasveista, mutta jäkälää ja sammalta muistuttavia maakasveja arvellaan olleen jo ordovikikaudella tai jo 700 miljoonaa vuotta sitten. *Cooksonia*n sukulaisuussuhteet nykyään eläviin kasveihin ovat epäselviä; arvellaan, että *Cooksonia* olisi *Rhyniophyta*n ja liekojen lähisukulainen.

Lajeja
------

*C. pertoni*, *C. hemisphaerica*, *C. cambrensis*, *C. caledonica* ja *C. paranensis* ovat tunnistetut *Cooksonia*-lajit.

Lähteet
-------

1. 1 2  Cooksonia, a very old land plant  2008. Hans Steur, Ellecom, The Netherlands. Viitattu 23.7.2009. (englanniksi)
2. ↑  Early Land Plants University of California Museum of Paleontology (UCMP). Viitattu 23.7.2009. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q131986
* GBIF: 3229205
* IRMNG: 1267314

 |

 |
**Alex Vinatzer** (s. 22. syyskuuta 1999) on italialainen alppihiihtäjä ja pujottelun MM-mitalisti.

Vinatzer voitti Euroopan nuorten olympiafestivaaleilla 2017 kultaa sekä pujottelussa että suurpujottelussa. Saman vuoden nuorten MM-kilpailuissa hän sijoittui pujottelussa neljänneksi ja suurpujottelussa 26:nneksi. Vuoden 2018 nuorten MM-kilpailuissa Davosissa Vinatzer oli toinen pujottelussa Clément Noëlin jälkeen. Suurpujottelussa hän oli neljäs ja supersuurpujottelussa 21:s. Talviolympialaisissa 2018 Vinatzer sijoittui Italian joukkueessa joukkuekilpailun viidenneksi. Åren vuoden 2019 MM-kilpailuissa Vinatzer voitti pronssia joukkuekilpailussa. Cortina d'Ampezzon MM-kilpailuissa 2021 hän sijoittui pujottelussa neljänneksi. Courchevelin / Méribelin MM-kilpailuissa 2023 hän saavutti pujottelussa pronssia ja oli parisuurpujottelussa kolmastoista.

Alppihiihdon maailmancupissa Vinatzer kilpaili ensimmäisen kerran Levillä marraskuussa 2017. Ensimmäiset pisteensä hän saavutti joulukuussa 2018, oltuaan Saalbach-Hiterglemmin pujottelussa kuudestoista. Ensimmäisen palkintosijansa hän saavutti oltuaan kolmas Zagrebin pujottelussa tammikuussa 2020. Sitä ennen hän oli sijoittunut maailmancupin osakilpailussa parhaimmillaan 12:nneksi. Hän oli kolmas Madonna di Campiglion pujottelussa joulukuussa 2020. Kaudella 2021-2022 Vinatzer sijoittui toiseksi Val d’ Iseren pujottelussa.

Lähteet
-------

1. 1 2 3  Alex Vinatzer Kansainvälinen hiihtoliitto (FIS).  (englanniksi)
Alexa Chung vuonna 2010.
**Alexa Chung** (s. 5. marraskuuta 1983 Privett, Hampshire, Iso-Britannia) on brittiläinen televisiojuontaja ja malli sekä Britannian *Vogue*-muotilehden avustava toimittaja. Hänellä on kiinalaisia sukujuuria. Chung tunnetaan tyyli-ikonina sekä muusana useille merkittäville muotisuunnittelijoille.

Chung löydettiin malliksi Reading Festivalilta, kun hän oli 16-vuotias. Hänet oli hyväksytty opiskelemaan englantia King’s College Londoniin, mutta hän päätti keskittyä sen sijaan mallinuraan. Häntä kuvattiin nuorten muotilehtiin kuten *Elle* ja *CosmoGIRL!*. Lisäksi Chung on tehnyt mallintöitä yhtiöille kuten Fanta, Sony Ericsson, Sunsilk, Urban Outfitters ja Tampax. Hän on esiintynyt myös musiikkivideoilla.

Chung vähensi mallintöitään päästyään televisioon ja toimi mainoskasvona parille australialaiselle muotimerkille. Syyskuussa 2008 hän esitteli Vivienne Westwoodin mallistoa catwalkilla Lontoon muotiviikolla. Hän on sen jälkeen toiminut mainoskasvona muun muassa New Lookille, DKNY:lle, Pepe Jeansille ja Lacostelle. Chung on myös ollut juontajana tositelevisiosarjoissa ja musiikkifestivaaleilla.

Teoksia
-------

* *It* (Penguin Books 2013, ISBN 9781846147548)

Lähteet
-------

1. 1 2  Freeman, Hadley: Alexa Chung: 'I don't know whether to be open and vulnerable', The Guardian 21.9.2013, viitattu 24.2.2015.
2. ↑  The 10 Best Dressed (Arkistoitu – Internet Archive)
3. ↑  Rosenbloom, Stephanie: The Making of Fashion’s Latest ‘It’ Girl, The New York Times 26.11.2010, viitattu 24.2.2015.
4. ↑  Fashion Model Directory
5. ↑  It, CDon.fi, viitattu 24.2.2015.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Belgia
* Yhdysvallat
* Japani
* Korea
* Alankomaat

 |
|  |
| Muut | 
* IdRef

 |

 |
**Cookinsalmi** (engl. *Cook Strait*) on salmi, joka erottaa Uuden-Seelannin Pohjoissaaren ja Eteläsaaren toisistaan ja yhdistää Tasmaninmeren eteläiseen Tyyneenmereen. Salmen pohjoisrannalla sijaitsee Uuden-Seelannin pääkaupunki Wellington.

Salmen leveys kapeimmalta kohdaltaan on noin 22 kilometriä ja keskisyvyys 128 metriä. Salmessa on vahvoja ja levottomia virtauksia erityisesti etelästä puhaltavien voimakkaiden tuulien vuoksi. Sen molemmilla rannoilla kohoavat korkeat jyrkät kalliot.

Historia
--------

Hollantilainen löytöretkeilijä Abel Tasman kävi salmen suulla vuonna 1642 mutta luuli sitä lahdeksi eikä jatkanut matkaa. James Cook purjehti sen läpi ensimmäisenä alkuvuodesta 1770 ja salmi on nimetty hänen mukaansa. Uuden-Seelannin alkuperäiskansan maorien nimi salmelle on *Raukawa* tai *Raukawa Moana*.

Merenkulku salmessa
-------------------

Selkeällä säällä vastaranta näkyy hyvin salmen ylitse. Salmen yli kulkee jatkuva säännöllinen lauttaliikenne Wellingtonista Eteläsaaren pieneen Pictonin kaupunkiin. Wellingtonin sataman suulle rakennettiin vuonna 1859 Uuden-Seelannin ensimmäinen majakka ohjaamaan meriliikennettä sinne. Se oli kuitenkin epäedullisessa paikassa sillä matalalla meren pinnan lähellä olevat sumut estivät sen näkymisen. Uudempi majakka rakennettiin vuonna 1906 lähemmäksi Wellingtonia.

Lähteet
-------

1. 1 2  Cook Strait *NZHistory, New Zealand history online*. Viitattu 26.11.2019. (englanniksi)
2. 1 2  Cook Strait *Encyclopædia Britannica*. Viitattu 26.11.2019. (englanniksi)
3. ↑  The Journey – Travelling between New Zealand's North and South Islands *The Great Journeys of New Zealand*.  Arkistoitu 21.12.2019. Viitattu 26.11.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Cookinsalmi**.
* The history of the Interislander ferry *The Great Journeys of New Zealand*.  Arkistoitu 25.1.2020. Viitattu 26.11.2019. (englanniksi)
* Story: First peoples in Māori tradition – Kupe’s places around Cook Strait (2nd of 3) *Te Ara Encyclopedia of New Zealand*. Viitattu 26.11.2019. (englanniksi)
**GNU Screen** on GNU-projektiin kuuluva ohjelma, jolla yhdelle tekstipohjaiselle päätteelle saa pyörimään useita ohjelmia omissa ikkunoissaan. Screenin alle saa myös jätettyä ohjelman, kun käyttäjä lähtee koneelta (log off) ja sen voi ottaa jälleen käyttöön kun samalle koneelle logataan uudelleen.

Screenin toiminta on pysynyt muuttumattomana sen ensimmäisestä julkaisusta lähtien. Ohjelman käynnistys ilman argumentteja käynnistää Screenin ja käyttäjän komentotulkin sen alle.
Komentonäppäin on Control-A.

* Control-A Control-C avaa uuden ikkunan ja käynnistää siihen komentotulkin
* Control-A välilyönti siirtyy seuraavaan ikkunaan
* Control-A Control-A siirtyy edelliseen ikkunaan
* Control-A Control-W näyttää listan ikkunoista
* Control-A D irrottaa Screenista (*detach*) ja jättää ohjelmat ajettavaksi sen alle
* screen -x liittää ajossa olevaan screeniin

(Screenin dokumentaatio käyttää termiä 'ikkuna', 'window' koko ruudun kokoisista tiloista ja termiä 'alue', 'region' näytön eri osiin jakavista tiloista.)
Screen sisältää myös copy-pasten ikkunoiden välillä, historian selauksen taaksepäin ja ikkunan tekstin tallennuksen tiedostoon.

Screenin suunnitteli ja kirjoitti alun perin Oliver Laumann Berliinin teknillisessä yliopistossa ja julkaisi sen 20. maaliskuuta 1987 uutisryhmässä net.sources nimellä BSD screen manager.

Laumann lopetti ohjelman kehityksen 1990-luvun vaihteessa ja sitä jatkoivat Juergen Weigert, Michael Schroeder, Micah Cowan ja Sadrul Habib Chowdhury.
Juergen ja Michael Schroeder kehittivät alun perin Laumannin Screenille rinnakkaista versiota iScreen, joka perustui Wayne Davisonin parannuksiin.
Screen on kuulunut GNU-projektiin vuodesta 1995.

Lähteet
-------

1. ↑
2. ↑
3. ↑
4. ↑
5. ↑
Lauran rautatieasema vuonna 1896.
**Cooktown–Laura Railway** oli rautatie Queenslandin osavaltiossa Australiassa. Se yhdisti sisämaassa sijaitsevan pienen Lauran Cooktownin satamakaupunkiin. Alun perin rautatietä oli tarkoitus jatkaa Laurasta edelleen Palmerin kultakentille, mutta osuus jätettiin rakentamatta.

Historia
--------

### Rakentaminen

1870-luvulla Queenslandin Palmerin alueella tehtiin kultalöytö, ja Queenslandin hallitus päätti rakentaa rautatien Cooktownista Palmeriin. Ratalinjalla tehtiin tarvittavat mittaustyöt vuonna 1879. Rautatien rakentaminen aloitettiin 4. huhtikuuta 1884,ja 48 kilometrin mittainen rataosuus Cooktown–Palmer Road avattiin liikenteelle 30. marraskuuta 1885. Palmer Roadin ja Lauran välinen osuus avattiin liikenteelle 8. lokakuuta 1888.

### Ehdotettu rataosuus Laura–Maytown

Rautatien jatkaminen Laurasta Palmerin kultakentille Maytowniin edellytti Normabyjoen ylittävän sillan rakentamista. Silta rakennettiin vuonna 1890, mutta tällöin kultaesiintymät olivat jo ehtymässä, joten hallitus päätti keskeyttää rautatien rakentamisen vuonna 1892. 12 500 puntaa maksaneen sillan ylitti ainoastaan yksi koejuna.

### Liikenne ja useita lakkautuksia

Queenslandin hallitus päätti sulkea rataosuuden liikenteeltä 31. tammikuuta 1903. Samana vuonna rataosuus vuokrattiin kaupungille nimelliseen yhden punnan viikkohintaan. Jo vuotta myöhemmin hallitus otti ratalinjan uudelleen haltuunsa, ja vuonna 1916 rataosalla aloitettiin henkilöliikenne kiskoautoilla. Viimeinen rautatien seitsemästä alkuperäisestä veturista romutettiin 1927, ja liikennettä hoidettiin kahdella RM80-kiskoautolla, jotka saivat nimikseen *Captain Cook* ja *Endeavour*.

Parlamentti päätti vuonna 1960 lopettaa liikenteen Cooktown–Laura Railwaylla, ja rautatie kalustoineen myytiin romuksi ja purettiin vuonna 1961.

Nykyisin Cooktownin rautatieaseman omistaa Cooktown Creative Arts Association.

Lähteet
-------

1. 1 2 3 4 5  A Chronology of Cooktown and District, Far North Queensland (vuodet 1879, 1884, 1885, 1890, 1892, 1903, 1904, 1916)  10.6.2008. Leslie's Legends.  Arkistoitu 4.1.2007. Viitattu 13.2.2009. (englanniksi)
2. 1 2 3  Cooktown Railway Cooktown, Queensland:  Cook Shire Council.  Arkistoitu 7.3.2009. Viitattu 13.2.2009. (englanniksi)
3. ↑  Cooktown Railway 1925 Photo Story Leslie's Legends. Viitattu 13.2.2009. (englanniksi)[vanhentunut linkki]
4. ↑  Cooktown Sights and attractions (PDF) (kohta 11) Cooktown, Queensland:  Cooktown's.com.  Arkistoitu 18.5.2009. Viitattu 13.2.2009. (englanniksi)
Johann van Beethoven.
**Johann van Beethoven** (14. marraskuuta 1739 tai 1740 oletettavasti Bonn – 18. joulukuuta 1792 Bonn) oli saksalainen tenorilaulaja ja Ludwig van Beethovenin isä. 

Hänen isänsä Lodewijk van Beethoven oli erinomainen bassolaulaja. Johann aloitti uransa viulistina 12-vuotiaana. Myöhemmin hän äitinsä tapaan alkoholisoitui, ja hän oli jatkuvasti humalassa. Hän menetti pian työnsä viulistina ja siirtyi tenorilaulajaksi Kölnin vaaliruhtinaan hoviin. Johann meni vuonna 1767 naimisiin Maria Magdalena -nimisen nuoren lesken kanssa. Heidän raha-asiansa olivat huonolla tolalla, ja he muuttivat Fischerin perheen vuokralaisiksi Bonniin. Johann ja Maria Magdalena saivat seitsemän lasta, joista vain kolme eli aikuisikään asti: Ludwig (1770–1827), Caspar Carl (1774–1815) ja Nikolaus Johann (1776–1848). Johann oli hilpeä muiden seurassa, mutta kohteli ankarasti vanhinta poikaansa Ludwigia ja pakotti tämän jo nelivuotiaana opiskelemaan musiikkia ja soittamaan päivittäin tuntikausia. 1780-luvun alussa hovin asiakirjoihin tuli maininta, että Johannin ääni oli pilalla, ja vuonna 1789 hänet erotettiin virastaan. 

Vuonna 1787 vanhin poika Ludwig lähti Wieniin opiskelemaan Mozartin ohjauksessa, mutta joutui jo kahden viikon kuluttua palaamaan Bonniin. Hän sai isältään kirjeen, jossa tämä kertoi, että äiti Maria Magdalena oli kuolemaisillaan. Äiti oli tuolloin vielä elossa mutta surkeassa kunnossa. Ludwigin palattua Bonniin kaikki oli pahempaa kuin hän oli kuvitellut: Maria Magdalena oli kuolemaisillaan ja Johann tukkihumalassa aamusta iltaan. Maria Magdalenan kuoleman jälkeen perheen taloudellinen asema oli kehnossa kunnossa. Ludwig oli käyttänyt kaikki rahansa Wienin matkallaan ja Johann kaikki rahansa Maria Magdalenan hoitoon. Vaaliruhtinas suostui kuitenkin maksamaan pientä eläkettä Johannille. Ludwig palasi Wieniin marraskuussa 1792. Johann kuoli pian Ludwigin lähdön jälkeen 18. joulukuuta 1792.

Lähteet
-------

* Pam Brown: *Ludwig van Beethoven*. Suomentanut Sirkka Salonen. WSOY, 1996 (alkuteos 1993). ISBN 951-0-21223-7 (sid.).

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |
|  |
| Muut | 
* SNAC

 |

 |
Montmorencyn putoukset.
Putoukset ja kelkkailevia ihmisiä talvella 1829 James Pattison Cockburnin maalauksessa.
**Montmorencyn putoukset** ovat Quebecin provinssin korkein ja Kanadan kahdeksanneksi korkein vesiputous. Ne sijaitsevat Montmorencyjoen ja Saint Lawrencen yhtymäkohdassa, Île d’Orléansin pohjoispuolella, noin 13 kilometriä Quebecin kaupungista itään. Putousten korkeus on 84 metriä, joten ne ovat 27 metriä korkeammat kuin huomattavasti tunnetummat Niagaran putoukset. Talvella putousten juurelle muodostuu ryöppyävästä vedestä jäinen "sokeritoppa", joka voi kohota jopa 30 metrin korkeuteen. Sen huipulta oli suurta hupia laskea kelkalla alas 1800-luvulla.

Putoukset näki ensimmäisenä eurooppalaisena ranskalainen Jean Alfonse, joka toimi luotsina tutkimusmatkailija Jean-François Robervalin laivueessa vuonna 1542. Samuel de Champlain nimesi ne vuonna 1608 Montmorencyn herttuan Henri II:n mukaan, josta tuli myöhemmin Uuden-Ranskan varakuningas. Putousten juurella käytiin ranskalaisten ja brittien välillä 31. heinäkuuta 1759 Montmorencyn taistelu, jonka kenraalimajuri James Wolfen johtamat britit hävisivät. Nykyään putoukset ovat paitsi suosittu matkailukohde, myös tärkeä energianlähde Québecin kaupungille.

Lähteet
-------

1. 1 2  Evans, David: Montmorency, Chute *The Canadian Encyclopedia*. Historica Foundation. Viitattu 17.11.2010. (englanniksi)[vanhentunut linkki]

Aiheesta muualla
----------------

* Kuvia tai muita tiedostoja aiheesta **Montmorencyn putoukset** Wikimedia Commonsissa
SIS:n johtaja Alex Younger.
**Alexander William Younger** (s. 4. heinäkuuta 1963) on Secret Intelligence Servicen eli Yhdistyneen kuningaskunnan ulkomaan tiedustelupalvelu MI6:n johtaja. Hän on toiminut tiedustelupalvelun johtajana vuodesta 2014.

Tausta
------

Alex Youngerilla on yliopistotutkinto taloustieteessä. Ennen uraansa tiedustelupalvelussa hän työskenteli upseerina Britannian armeijassa.

Virkaura
--------

Younger aloitti uransa SIS:ssa vuonna 1991. Hän on toiminut tiedustelupalvelun asiamiehenä Euroopassa ja Lähi-idässä. Viimeksi hän työskenteli vanhempana virkailijana Afganistanissa. Hänet nimitettiin 2009 vastavakoilun päälliköksi, jonka vastuualueena oli terrorismin torjunta. Younger vastasi vuonna 2012 Lontoon olympialaisten turvajärjestelyistä.

Vuosina 2012–2014 Younger johti operaatioita eri puolilla maailmaa. Marraskuussa 2014 hänet nimitettiin SIS:n johtajaksi. Nimityksen jälkeen Younger lupasi, että SIS tekee hänen toimikaudellaan tiivistä yhteistyötä MI5:n ja GCHQ:n kanssa.

Yksityiselämä
-------------

Alex Younger on naimisissa ja hänellä on lapsia. Vapaa-ajallaan Younger harrastaa musiikin kuuntelua, purjehdusta ja vuorikiipeilyä.

Lähteet
-------

1. 1 2 3 4 5 6 7 8 9  Appointment of the new Chief of the Secret Intelligence Service (MI6) (lehdistötiedote) 3.10.2014. Britannian hallitus. Viitattu 16.12.2015. (englanniksi)
2. ↑  MI6: Alex Younger named as new head *BBC News*. 3.10.2014. BBC. Viitattu 16.12.2015. (englanniksi)

  


|  |  |  |
| --- | --- | --- |
| Edeltäjä:**Sir John Sawers** | **MI6:n päällikkö**2014–2020 | Seuraaja:**Richard Moore** |
Akihabaran pääkatua vuonna 2007. Akihabaraa on pidetty Japanin populaarikulttuurin keskuksena ja Cool Japan -keskustelun myötä sitä on kohennettu.
**Cool Japan** (jap. クールジャパン) on käsite, liike tai politiikka, jonka mukaan Japani on maailmanlaajuinen viihteen, teknologian, taiteen, muodin, musiikin ja nykykulttuurin muotisuuntausten luoja.

Toimittaja Douglas McGray kirjoitti *Foreign Policy* -lehdessä vuonna 2002, että Japanin todellinen valta tuli sen populaarikulttuurin, kuten mangan, animen ja pelien, vetovoimasta. Kirjoitus käännettiin japaniksi seuraavana vuonna ja se sai monet japanilaiset suhtautumaan maansa populaarikulttuuriin vakavasti. Cool Japanista tuli suosittu puheenaihe poliitikkojen, muun muassa Tarō Asōn, parissa. Japanin vientijärjestö JETRO ilmoitti, että vuosina 1992–2004 Japanin ulkomaanvienti oli kasvanut keskimäärin 20 prosenttia, mutta animen, mangan, muodin ja elokuvien vienti oli kasvanut 300 prosenttia.

*Henkien kätkemä* voitti parhaan animaatioelokuvan Oscar-palkinnon vuonna 2003 ja Japanin hallitus alkoi pian tukea otaku-kulttuuria. Ulkoministeriön vuoden 2004 julkaisussa viitattiin Cool Japaniin ja ehdotettiin, että maan taloutta, yhteiskuntaa ja kulttuuria voisi piristää vahvistamalla Japanin brändiä, erityisesti levittämällä maan "niin sanottua alakulttuuria, kuten animaatiota, elokuvia, sarjakuvia (mangaa) ja japanilaista keittiötä". Asō nimitettiin Japanin pääministeriksi syyskuussa 2008. Hän sanoi julkisesti, että aikoi käyttää Cool Japanin pehmeää valtaa parantaakseen talous- ja kansainvälisiä suhteita. Julkinen keskustelu Cool Japanin mahdollisuuksista keskittyi Akihabaraan, jota on pidetty Japanin populaarikulttuurin keskuksena. Tämän vuoksi Akihabaraan on panostettu ja sitä on siistitty.

Japanilainen filosofi Hiroki Azuma on huomauttanut, että Douglas McGray ei ole Japanin eikä populaarikulttuurin asiantuntija ja sanonut, että hallituksen ei tulisi ottaa hänen neuvojaan vakavasti.

Katso myös
----------

* Cool Britannia
* Japanin kulttuuri

Lähteet
-------

* Galbraith, Patrick W.: *The Otaku Encyclopedia*. Hakusana "Cool Japan". Kodansha International, 2009. ISBN 978-4-7700-3101-3. (englanniksi)
Carmenen Jiménez Serrano: *La Danza*, vuodelta 1975, Granadan yliopisto.
**Carmen Jiménez Serrano**  (21. syyskuuta 1920 La Zubia, Espanja – 19. lokakuuta 2016) oli espanjalainen kuvanveistäjä. Hän aloitti taideopinnot, kun Espanjan sisällissota oli vuonna 1939 päättynyt.

Carmen Jiménez Serrano oli aluksi kiinnostunut koruompelusta, mutta hänen opiskelukaverinsa kehottivat häntä opiskelemaan maalaustaidetta. Opintojensa ohella hän työskenteli verstaassa, jossa tehtiin uskonnollisia patsaita. Hän opiskeli lukuvuoden 1940-1941 Madridin taideakatemiassa. Hänen kotikaupunkinsa oli myöntänyt hänelle stipendin opintoja varten.

Taideakatemian vuotenaan Jiménez Serrano kiinnostui kuvanveistosta. Hän solmi vuonna 1944 avioliiton kuvanveistäjä Antonio Cano Correan kanssa. Cano Correa nimitettiin Sevillan taideakatemian professoriksi, ja Jiménez Serrano opetti samassa koulussa. Vuonna 1984 Jiménez Serrano nimettiin Sevillan taideakatemian ensimmäiseksi naispuoliseksi professoriksi.

Lähteet
-------

1. 1 2 3  La escultora que no sabía que lo era, ideal.es (arkistolinkki) (espanjaksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
	+ 2
* WorldCat

 |
|  |
| Kansalliset | 
* Espanja
	+ 2
* Saksa
* Yhdysvallat

 |

 |
**Montiniaceae** on afrikkalainen kasviheimo, joka kuuluu koppisiemenisten Solanales-lahkoon ja sen evoluutiopuun vanhimpaan kehityshaaraan yhdessä heimojen Sphenocleaceae ja Hydroleaceae kanssa.

Tuntomerkit
-----------

Heimon kasvit ovat pensaita, puita tai joissakin tapauksissa liaaneja, ja ovat usein pippurintuoksuisia. Varren nivelissä on lehtihankaisia karvatupsuja. Kukinto on viuhkomainen, joskus emikukat ovat yksittäin varsipäätteisesti. Kukat ovat yksineuvoisia ja pieniä, teriö on erilehtinen ja kukassa on mesiäinen. Hedekukat ovat 3–5-lukuisia ja hetiö on erilehtinen, hedekukassa on myös vähäpätöinen emiön jäänne eli pistillodi. Emikukat ovat 4-lukuisia ja niissä on tavallisesti joutoheteitä, sikiäin on kehänalainen, istukat turvonneita, vartalo lyhyt ja tukeva, luotissa on kaksi isoa liuskaa, jotka peittävät vielä hedelmänkin yläosaa; joskus vartalo on haaroittunut. Yhdessä emilehdessä on 1–12 siemenaihetta. Hedelmä on kota, jonka siemenet ovat siivellisiä, tai hedelmä on avautumaton tai kaksisiemeninen luumarja.

Levinneisyys
------------

Heimon lajit kasvavat Afrikassa ja Madagaskarilla.

Luokittelu
----------

Montiniaceae koostuu kolmesta suvusta (*Grevea*, *Kaliphora* ja *Montinia*) ja viidestä lajista. Aiemmin niiden paikkaa kasvisystematiikassa on etsitty jostain rikkokasvien (lahko Saxifragales) läheisyydestä.

Lähteet
-------

* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. .

### Viitteet

1. 1 2 3 4  Stevens 2001–, viitattu 10.3.2015.

Aiheesta muualla
----------------

* Levinneisyyskartta:
* Solanales-lahkon evoluutiopuu:

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q132787
* Wikispecies: Montiniaceae
* CoL: CXH
* EoL: 6859536
* EPPO: 1MNTF
* Fossilworks: 183077
* GBIF: 3234435
* GRIN: 734
* iNaturalist: 71570
* IPNI: 77126655-1
* IRMNG: 114996
* ITIS: 845093
* NCBI: 91902
* Open Tree of Life: 824517
* POWO: urn:lsid:ipni.org:names:77126655-1
* Tropicos: 50299881
* Watson & Dallwitz: montinia
* WFO: wfo-7000000394

 |

 |